[{"text_idx": "#000002", "text": "O fynyddoedd hanesyddol, i\u2019r arfordir eithriadol, mae gan Gymru digonedd o lefydd ysbrydoledig. Ers blynyddoedd, dwi \u2018di dwli ar fynd allan yn gynnar a dal y wawr."}, {"text_idx": "#000003", "text": "Gweld yr haul euraidd yn codi dros y cymoedd, yn dasgau golau ym mhobman, tywynnu\u2019r byd. Fel petai\u2019r haul yn cyfarch y diwrnod newydd sbon."}, {"text_idx": "#000004", "text": "Natur, cerdded, ffotograffiaeth, ysgrifennu; jyst cwbl o\u2019r pethau sy\u2019n helpu mi i gadw fy meddwl yn iach ac yn glir."}, {"text_idx": "#000006", "text": "Dros y blynyddoedd, dwi \u2018di dod i\u2019r arfer o fyw gyda phryder. Mae\u2019n rhywbeth sy\u2019 \u2018da fi, ac mae gen i ffurfiau o\u2019i rheoli. Dyna pam allech chi ffeindio fi yn y mynyddoedd gyda chamera, neu lan bryn lleol ar o\u0302l diwrnod hir yn waith. Natur a ffotograffiaeth yw fy ffordd i o helpu fy iechyd meddwl."}, {"text_idx": "#000007", "text": "Wrth anadlu mewn yr awyr iach, teimlo\u2019r haul euraidd ar fy wyneb neu\u2019r awel oer yn troi fy mochau yn goch, s\u2019dim fel y teimlad \u2018ma. Fel petai\u2019r byd wedi stopio am funud. Sefyll yn dal ar y bryn a chymryd mewn y golygfeydd syfrdanol o fy amgylch. Dwi wir yn gallu clirio fy mhen o\u2019r holl feddyliau o\u2019r dydd. Yr holl feddyliau negatif a theimladau o orbryder yn cael eu anghofio am funud fach."}]